Materiál na rokovanie 
Hospodárskej a sociálnej rady vlády SR
dňa 24. 06. 2019 

                                                                                                                                                                 k bodu č. 9)

Stanovisko ZMOS 
k Správe o stave ochrany práce a o činnosti orgánov štátnej správy v oblasti inšpekcie práce v roku 2018

Všeobecne k materiálu:
Správu o stave ochrany práce a o činnosti orgánov štátnej správy v oblasti inšpekcie práce v roku 2018 predkladá Ministerstvo práce, sociálnych vecí a rodiny SR, úloha vyplynula z uznesenia vlády SR č. 475 z 11. júna 2003 ako aj zákona č. 125/2006 Z. z. o inšpekcii práce.  

Správa hodnotí stav ochrany práce a vývoj pracovnej úrazovosti v Slovenskej republike v roku 2018. Ide o poznatky a informácie Národného inšpektorátu práce a inšpektorátov práce ako aj  dozorných orgánov v oblasti bezpečnosti a ochrany zdravia pri práci rezortov zdravotníctva, hospodárstva, vnútra, obrany, spravodlivosti a financií o stave bezpečnosti a ochrany zdravia pri práci, pracovnej úrazovosti, chorôb z povolania a iných poškodení zdravia z práce v roku 2018. A to v oblastiach ako sú bezpečnosť a ochrana zdravia pri práci, pracovnoprávne vzťahy vrátane mzdových predpisov, dodržiavanie zákazu nelegálneho zamestnávania a nelegálnej práce. Správa poukazuje na nedostatky a navrhuje opatrenia na zlepšenie stavu ochrany práce v Slovenskej republike. 	 
	 
Pripomienky k materiálu: 
ZMOS k predloženému materiálu neuplatňuje pripomienky.  

Záver: 
ZMOS odporúča zobrať na vedomie Správu o stave ochrany práce a o činnosti orgánov štátnej správy v oblasti inšpekcie práce v roku 2018.  

                                                                                                 Mgr. Branislav Tréger, PhD.
                                                                                                           predseda ZMOS